"**God Control**" (בעברית: "**הַשְּׁלִיטָה שֶׁל אֱלֹהִים**") הוא שיר שהוקלט על ידי הזמרת-יוצרת האמריקאית מדונה, מתוך אלבום האולפן הארבעה-עשר שלה, *Madame X* (2019). הוא נכתב על ידי מדונה, עמיתה הוותיק מירווה והמוזיקאי האמריקאי קייסי ספונר. מדונה ומירווה הפיקו את השיר יחד עם מייק דין. מבחינה לירית, השיר מדבר על שליטה בנשק ונוגע גם לאקלים הפוליטי של ארצות הברית באותה תקופה. זהו שיר פופ ניסיוני, דיסקו, Hi-NRG ואלקטרופופ הכולל קטע של מקהלת ילדי טיפין שחוזרת על השורה "איבדנו את שליטת האל" לאורכו של השיר. בקליפ, ניתן יכולים לראות את מדונה מקלידה "איבדנו את השליטה בנשק" ולא "איבדנו את שליטת האל" כפי שמרמז שם השיר.

השיר זכה לביקורות חיוביות מטעם מבקרי מוזיקה, שראו בו כאחד השירים הטובים ביותר באלבום. ב-26 ביוני פורסם וידאו קליפ נלווה בבימויו של יונס אוקרלונד; הוא שילב צילומים של מדונה בתור האלטר אגו שלה מאדאם X עם סצנות של מועדון לילה שבו מתרחש ירי המוני. הקליפ נוצר בהשראת פיגוע הירי במועדון הלהט"ב באורלנדו וספג ביקורות מעורבות בתקשורת וניצולי הירי. עם זאת, הוא זכה לשבחים מטעם מספר תומכי פיקוח על נשק. מדונה ביצעה את "God Control" במהלך הופעתה במהלך Stonewall 50 – WorldPride NYC 2019 ובמהלך סיבוב ההופעות האחד-עשר שלה, "Madame X Tour" (2019–2020); הוא היה השיר איתו פתחה את כל הופעות שאירעו במסגרת הסיבוב.

רקע
---

בשנת 2017, מדונה עברה לליסבון, פורטוגל, וחיפשה אקדמיית כדורגל מובילה עבור בנה דייוויד, שרצה להפוך לשחקן כדורגל מקצועי. בעת שגרה בעיר החלה לפגוש אמנים, ציירים ומוזיקאים, שהזמינו אותה ל"מפגשי סלון". במפגשים הללו הם היו מביאים אוכל, יושבים סביב השולחן ומוזיקאים היו מתחילים לנגן בכלים, לנגן ולשיר מוזיקת פאדו וסמבה. כשהיא הרגישה "מחוברת לעצמה דרך המוזיקה", החליטה הזמרת ליצור אלבום; "מצאתי את השבט שלי [בליסבון] ועולם קסום של מוזיקאים מדהימים שחיזקו את האמונה שלי שמוזיקה בכל העולם באמת קשורה לכול והיא הנשמה של היקום". ב-15 באפריל 2019, מדונה חשפה את *Madame X* בתור שם האלבום. במסגרת האלבום היא עבדה עם עמיתה הוותיק מירווה אחמדזאי, שעבד בעבר על אלבומיה *Music* (2000), *American Life* (2003) ו-*Confessions on a Dance Floor* (2005), וכן עם מייק דין, ששימש כמפיק ב-*Rebel Heart* (2015), ודיפלו.

קייסי ספונר בשנת 2018.
"God Control" נכתב על ידי מדונה ומירווה והופק על ידי השניים האחרונים יחד עם מייק דין. הוא תואר כשיר פופ ניסיוני, דיסקו, Hi-NRG ואלקטרופופ. מבחינה לירית, הוא עוסק בשליטה בנשק, כמו גם בדמוקרטיה והמצב הפוליטי של ארצות הברית. מבחינה מוזיקלית, הוא תואר בתור "מאשאפ אופורי עם שכבות צפופות של סמבה-דיסקו-גוספל" ושילוב של כינורות וצליל רטרו. הוא כולל מקהלת גוספל, צלילי ירי וצלילי וקודר. השיר מתחיל כשמדונה מבצעת את השורה "כולם יודעים את האמת הארורה/האומה שלנו שיקרה ואיבדה כבוד" בסגנון "שיניים קפוצות", ואחריה מקהלת ילדי טיפין חוזרת על המשפט "איבדנו את השליטה בנשק". לאחר מכן, מבוצע פזמון "שמאלצי" בהשראת פילדלפיה סול (אנ'), במסגרתו מדונה שרה "זו ההמולה" בשילוב שירת רקע בה נאמר "דמוקרטיה חדשה". בהמשך, ישנו קטע ראפ שהוביל להשוואה בידי מספר מבקרים לסגנון הקולי שבו השתמשה בפסקול *I'm Breathless* מ-1990 ולצמד האלקטרוני דאפט פאנק. באותו הקטע, היא שרה "כל יום הולדת חדש נותן לי תקווה / בגלל זה אני לא משתמשת בסמים" ומדברת על המוח שלה, שהוא "החבר היחיד שלה".

### זכויות יוצרים

בנובמבר 2019, קייסי ספונר טען שהוא היה שותף לכתיבה של "God Control", אך מעולם לא קיבל קרדיט או פיצוי על כך. ספונר אמר שהוא הלחין את השיר בעת שמירווה ביקש ממנו לשכתב את המילים ולמקסס (אנ') את האודיו של גרסת הדמו לאלבום הסולו שלו, שבו רצה לשיר בשפה האנגלית על פוליטיקה אמריקאית. זמן קצר לאחר מכן, מירווה נטש את הפרויקט כדי לעבוד עם מדונה; ספונר הביע עניין בעבודה עם הזמרת אך מעולם לא קיבל תגובה. כשספונר שמע לראשונה את המנגינה של "God Control", הוא הרגיש שהיא דומה מדי לזו שהלחין והאשים את המפיק בשימוש ביצירתו ללא רשות; לאחר מכן הוא פרסם קטע, המשווה את שני השירים, בחשבון האינסטגרם שלו. לדברי ספונר, ברגע שמדונה שמעה זאת, היא יצרה עמו קשר בטענה שאינה מודעת לתרומתו, והציעה לו 10,000 דולרים כמקדמה – שהוגדלה מאוחר יותר ל-25,000 דולרים – כמו גם חמישה-עשר אחוזים מזיכוי הכתיבה והתמלוגים. ספונר דחה זאת, כיוון שלטענתו יקבל 10,000 דולרים בלבד במסגרת ההסדר של 25,000 הדולרים לאחר הורדת המיסים ושכר הטרחה. בהמשך לכך, הצהיר כי "אין כסף במכירות תקליטים. אפילו לא למדונה", ודרש שישלמו לו אחוז אחד מרווחי ההופעות של הזמרת כדי "לכסות את התרומה והנזקים שלי".

ביקורת
------

מדונה, לצד הרקדנים שלה, שרה את "God Control" במהלך הופעתה במסגרת Stonewall 50 – WorldPride NYC 2019.
הרצועה זכתה לביקורות חיוביות מטעם מבקרי המוזיקה. סטיבן תומאס ארלוויין מ-*AllMusic*, כתב כי "האווירה האפלה מורגשת [באלבום], ודומיננטית בסגנון של 'God Control'". ג'רמי הליגר מווראייטי השווה את "God Control" ו-"Dark Ballet" ל-"Bohemian Rhapsody" מאת הלהקה האנגלייה קווין ותיאר אותו כשיר "שאפתני ושרוע, העוסק בתקווה והתרסה". הליגר המשיך ואמר שהוא "מגדיר את הלך הרוח באלבום ואף מתייחס באופן ישיר למאדאם X". אלכסנדרה פולארד ממגזין האינדפנדנט אמרה כי בשיר "תוקפת מדונה את חוקי השליטה הרופפים של אמריקה". בן בומונט-תומאס, מגרדיאן, כינה אותו בתור אחד מהשירים הבולטים ביותר באלבום והוסיף כי "מאזינים המאמינים בגישת הקאמפ יתחברו אליו". מייק ואס מאיידולטור, אמר שזה היה "ניסוי נועז ומוצלח [...] רחב אופקים ואולי בארוק שלא לצורך, אך הוא בוער מרוב שאפתנות וכעס. ועדיין מצליח להיות שיר פופ". רוב שפילד מרולינג סטון התייחס לזה בתור "רגע אנדרסטייטמנט נדיר של מדונה". לואיז ברוטון מאייריש טיימס, הצהירה כי השיר הוא "עמידה ניסיונית נגד סמכותיות ושליטה בנשק באמצעות פופ מעוות בסגנון 'מראה שחורה' [...] שנועד לגרום לנו לשנס מותניים ולעורר אותנו מתופעת העדר". סמואל ר. מוריאן מ-*Parade* דירג אותו במקום ה-96 ברשימת "100 השירים הגדולים של מדונה". לפי ניקולאס הוטמן מ-*Us Weekly*, "God Control" הוא השיר "הנועז והאפי" ביותר של מדונה מאז "Gang Bang" מ-2012.

דניאל מגרי מגיי טיימס גרס שזה "יצירתי, בעל מאפייני דאנס ובלתי צפוי [...] מעין שלמות טהורה", כמו גם השיר הטוב ביותר באלבום. ג'וני קולמן מהוליווד ריפורטר כינה את הרצועה "אודיסיאה באורך שש ומשהו דקות". בראדלי סטרן מפייפר תיאר זאת בתור "אודה מסוגת הדיסקו העוסקת בשליטה בנשק". בעת שסקרה את *Madame X* עבור האינדפנדנט, אמרה אלכסנדרה פולארד ש-"God Control" הוא "התקפה על חוקי השליטה בנשק החלשים של אמריקה". סאל צ'ינקוומני, מסלנט סבר שזהו "קטע ההתנגדות של האלבום", כמו גם "הדבר המרגש ביותר שהיא עשתה מזה שנים". עבור ספנסר קורנהייבר מאטלנטיק, זה הרגיש "כמו מספר שירים שונים בשיר אחד". אף על פי כן, הוא כינה את זה "תפיסה שאי אפשר לעמוד בפניה מסוגת הפילדלפיה סול" ושיבח אותו על היותו "מעין פרשנות מגישת הקאמפ על הדרך שבה אנשים יכולים לרקוד מול משבר ודרך ההתמודדות איתו" וגם "קולט ומשעשע". רן גרייבס, מכתב העת המקוון *Consequence of Sound*, הגדיר את "God Control" כאחת הרצועות הבולטות ביותר ב-*Madame X*; "השאיפות של מדונה אינן רק מוזיקליות. מספר שירים [באלבום] מכילים מסרים חברתיים עם כמויות משתנות של עקיצות ורמיזות [...] אבל המסר בא לידי ביטוי אפילו טוב יותר ב-'God Control' השאפתני". דניאל ולש שכותב עבור האף-פוסט טען שזה "שיר אחד מתוך מספר שירים אחרים באלבום, שניתן להגדיר כמהול בעצב". רובי בארנט מוושינגטון בלייד השווה את "God Control" לשירים של מדונה "Music" ו-"Impressive Instant" מ-2000, וכינה אותו "מתאים לחלוטין לתרבות רחבת הריקודים". הוא טען שמדובר בשיר הדאנס הטוב ביותר של הזמרת מאז "Hung Up" (2005) כמו גם השיר הטוב ביותר באלבום. בביקורת מעורבת יותר בהשוואה לאחרות שפורסמו, ריץ' ג'וזוויאק מפיצ'פורק אמר שזה "אמור להיות כיף, אך בנקודה מסוימת הופך למתיש".

במרץ 2023, דירגו במגזין בילבורד את "God Control" כשירה ה-89 הגדול ביותר של מדונה, כאשר ג'ו לינץ' כתב כי "האודיסיאה הבלתי רגילה הזו הוכיחה שמדונה רחוקה מלסיים לקחת סיכונים ולהביע את דעתה".

וידאו קליפ
----------

### רקע ותקציר

טיילור סוויפט, שהוציאה את האלבום *1989*, שהופק בחלקו על ידי הצמד.
במהלך ריאיון עם פיפל, מדונה אמרה שאחת הסיבות העיקריות לכך שהיא צילמה קליפ ל-"God Control" היו הילדים שלה; "אני שולחת את הילדים שלי לבית הספר עם אותו פחד שיש לכל אמא בעידן הזה [...] זה באמת מפחיד אותי שהמרחבים שהיו פעם בטוחים שבהם אנחנו מתאספים, מחכימים ולומדים הם מטרות אפשריות לטבח. אף אחד לא בטוח". בהצהרה אחרת, אמרה שבכוונתה למשוך תשומת לב לבעיה מתמשכת באמריקה. אלה שמתחו ביקורת על פעולותיה קיבלו תגובה במסגרתה אמרה "זה מה שקורה. רובים הורגים".

הקליפ של "God Control" פורסם ב-26 ביוני 2019. הוא בוים בידי יונס אוקרלונד, שעבד בעבר עם מדונה בקליפים כמו "Ray of Light" (1998), "Music" (2000), "American Life" (2003) ו-"Bitch I'm Madonna" (2015). בקליפ השתתפו הדראג קווין מונה אקס צ'יינג', השחקנית סופיה בוטלה והיוטיוברית ג'יג'י גורג'ס. הוא נפתח בקטע בו נאמר "הסיפור שאתם עומדים לראות מטריד מאוד. הוא מציג סצנות גרפיות של אלימות בנשק. אבל זה קורה כל יום. וזה חייב להיפסק". מסופר באמצעות פלשבקים בסדר כרונולוגי הפוך, הקליפ מתחיל עם מדונה בתור האלטר אגו שלה מאדאם X, חובשת פאה שחורה קצרה ויושבת ליד מכונת כתיבה ומקלידה את מילות השיר, בשילוב סצנות הירי במועדון לילה דמוי סטודיו 54 בניו יורק. מבקרים שונים ציינו שסצנות אלו מזכירות את פיגוע הירי במועדון הלהט"ב באורלנדו ופיגוע הירי בת'אוזנד אוקס. לאחר מכן, הקליפ חוזר אחורה בזמן ומראה את מדונה מתכוננת ליציאה; היא לובשת חליפת מכנסיים מזהב בהשראת שנות ה-1970 ופאה קארה בלונדינית. סצנות אחרות מציגות את מדונה מותקפת בדרכה למועדון הלילה, מקהלת ילדים שרה בכנסייה וצילומי מחאות נגד רובים ואיגוד הרובאים הלאומי של אמריקה (NRA). הוא מסתיים במילה "תתעוררו", ובציטוט של פעילת זכויות האדם וחברת הפנתר השחור אנג'לה דייוויס, "אני כבר לא מקבלת את הדברים שאני לא יכולה לשנות. אני משנה את הדברים שאני לא יכולה לקבל".

### ביקורת

הקליפ ספג ביקורת שונות על תיאור האלימות שלו והסצנות הגרפיות שהוא כולל. ראיין ריד מרולינג סטון, אמר שהוא עוסק בנושא של חוסר היכולת של החברה להגביל בעלות על נשק, ושסצנות מסוימות הן ניגוד בין "השמחה של ריקודים במועדוני לילה" ו"האכזריות של ירי המוני". אלכסה קאמפ מסלנט ציינה קווי דמיון לקליפ המקורי של "American Life"; בעוד שהשני היה "סאטירה אודות צריכת המלחמה של החברה המודרנית כבידור פופולרי", "God Control" הוא "קליפ המתאר את האסון שנשק זמין יכול לזרוע כאן בביתנו". קאמפ הדגישה גם מספר ביצי פסחא, כולל מספר קטעי וידאו של מדונה מהעבר. ניתן לראות בסצנה שבה הזמרת מותקפת התייחסות לקליפ שלה מ-1989 עבור "Like a Prayer", שבו מדונה עדה לרצח נערה המותקפת מינית בידי קבוצת גברים. סצנת הקרוסיפיקס בה שולבו כתמי דם הייתה התייחסות נוספת ל-"Like a Prayer", לפי קאמפ. המבקרת הבחינה בתמונות ממוסגרות של פרידה קאלו, סימון דה בובואר, פטי סמית' ומרתה גרהם התלויות על הקירות סביב שולחנה של מדונה; זו האחרונה, על פי הזמרת, העניקה לה את ההשראה להשתמש בכינוי "מאדאם X" כבר בשנות ה-1970.

כריסטופר רודולף מ-*The Backlot* כינה זאת "מרחץ דמים מטריד המשלב מוזיקת דיסקו". ספנסר קורנהייבן אמר שהטונים הגרפיים של הקליפ החלישו את "העמימות והסאבטקסט" של השיר, וביקר אותו על כך שהוא גורם לטראומה ו"מאיץ אותה", מבלי "לדחוף את השיח למקום חדש". הוא סיכם: "אנשים חסרי חיבה למטרתה של מדונה לא צפויים להתרגש; אנשים שאוהדים את המטרה שלה נשארים בתחושת ריקנות". דניאל מגרי מגיי טיימס כינה אותו "הקליפ המחריד ביותר" של הזמרת עד לנקודה בה פורסם. סאל צ'ינקוומני מבילבורד דירג את "God Control" כאחד מתשעת הקליפים השנויים במחלוקת ביותר של מדונה. באיידולטור כינו אותו בתור "הקליפ הטוב ביותר של 2019"; מייק ניד אמר שזה מראה שמדונה עדיין מסוגלת "ליצור עבודה שהיא גם בולטת ויזואלית וגם מסוגלת לדבר על נושאים תרבותיים גדולים יותר". שאנון ווטס, שייסדה את "Moms Demand Action", הודתה למדונה על העלאת המודעות לזוועות האלימות בנשק. השחקן ג'ורג' טאקיי, שהקים את קבוצת האנטי-נשק 1Pulse4America לאחר פיגוע הירי באורלנדו, ומצעד למען חיינו, קבוצת הלובי שנוסדה לאחר הטבח בתיכון דאגלס, היו בין אלה ששיבחו את הזמרת ואת הקליפ. פיישנט קרטר, ניצולת הירי באורלנדו, צייצה בטוויטר: "אני מברכת על הניסיון, אבל אני באמת מוטרדת". באופן דומה, ברנדון וולף אמר שהוא מעריך את המסר, אך הרגיש שהזמרת משתמשת בטרגדיה ובקורבנות כ"אביזרים". אקס גונזלס, ניצולי הירי בתיכון סטונמן דאגלס, מתחו ביקורת על הקליפ גם כן.

הופעות חיות
-----------

מדונה ביצעה לראשונה את "God Control" במהלך הופעתה ב-Stonewall 50 – WorldPride NYC 2019 (אנ'); היא עטתה רטייה עם X, שעוצבה בצבעי דגל הגאווה, בעוד רקדניות הליווי שלה היו מחופשות לשוטרות המחזיקות מגני קרב. במגזין בילבורד שיבחו אותה וכתבו כי "ההופעה החיה של מדונה אופיינה בעוצמה ויזואלית רבה [...] היא הייתה מלאה בכוריאוגרפיה מפורטת וגרוב דיסקו שגרם לקהל לרקוד ולהתרגש". כמו כן, הוא בוצע בתור שיר הפתיחה של סיבוב ההופעות האחד-עשר שלה, "Madame X Tour" (2019–2020). ההופעה התחילה בציטוט של הסופר האמריקאי ג'יימס בולדווין: "האמנות כאן כדי להוכיח שכל בטיחות היא אשליה... אמנים נמצאים כאן כדי להפר את השלווה". ואז, צל של אישה יושבת ליד מכונת כתיבה מוצג; כל לחיצה על מקש נשמעת כמו יריית אקדח, מלווה ברקדנית מיוסרת שנראית כאילו נורתה. לאחר מכן נראית מדונה, כשהיא בלבוש נוצץ של מלחמת העצמאות וכובע שלוש פינות מנוצות, תוך שהיא מתחילה לבצע את השיר; ההופעה כללה שני גרמי מדרגות, שנעו והתפרקו לאורכה ושוטרים תוקפים רקדנים מתחת למונטאז' וידאו של קטעי חדשות. בביקורתה על אחת מההופעות בתיאטרון ווילטרן בלוס אנג'לס, קלי סייק פדרוסקי סברה כי "זה היה קצת מטריד לשמוע עשרות אפקטים קוליים של יריות מהדהדים במקום חשוך מאוד. אבל זו הייתה הנקודה".

קרדיטים
-------

הקרדיטים מותאמים מהערות האלבום של *Madame X*.

* מדונה – כתיבה, שירה, הפקה
* מירווה – כתיבה, הפקה
* מייק דין – הפקה
* מקהלת ילדי טיפין – שירת רקע

מיקומי שיא
----------

| 
‏‏‏  **מצעדים ודירוגים (2019)** |
| --- |
| מדינה | מצעד | מיקום שיא |
|  צרפת | מצעד השירים הדיגיטליים | 60 |

היסטוריית יציאות לאור
---------------------

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 14 ביוני 2019 | סטרימינג • הורדה דיגיטלית | אינטרסקופ |  |

קישורים חיצוניים
----------------

* סרטון השיר "God Control" באתר יוטיוב

הערות שוליים
------------

1. 1 2 3  *Madonna – God Control*, נבדק ב-2023-11-16
2. ↑  Madonna Tour Statistics: Madame X Tour | setlist.fm, www.setlist.fm
3. 1 2 3  "Madonna Talks Giving 'Zero You-Know-Whats' on New 'Madame X' Album at London 'Medellin' Video Premiere"
4. ↑  "'Medellín' introduces Madame X, Madonna's new global pop persona"
5. ↑  "Everything We Know About Madonna's New Album Madame X"
6. 1 2  Madame X (Liner notes). Madonna. Interscope Records. 2019. B0030140-42.
7. 1 2 3  "Madonna: Madame X review – Big, ballsy and more than a bit bizarre"
8. 1 2 3 4  "Madonna – Madame X"
9. 1 2 3 4  "Madonna: Madame X review – her most bizarre album ever"
10. ↑  "Madonna's Madame X Wows Wiltern"
11. 1 2  "We Ranked the 100 Best Madonna Songs of All Time"
12. 1 2  "Review: Madonna's Madame X Is a Fearless, Eccentric Musical Memoir"
13. 1 2  "'X' marks the spot for daring new Madonna album"
14. 1 2 3 4 5  "The Paradox of Madonna's Gun-Control Music Video"
15. ↑  "Casey Spooner claims he co-wrote Madonna's 'God Control' but hasn't been paid"
16. 1 2 3 4  "Casey Spooner Says Madonna Didn't Pay or Credit Him for 'God Control'"
17. ↑  "Fischerspooner's Casey Spooner Says Madonna Didn't Pay or Credit Him for Madame X Song"
18. ↑  "Madame X – Madonna – Songs, Reviews, Credits"
19. ↑  Jeremy Helligar, Jeremy Helligar, Album Review: Madonna’s ‘Madame X’, Variety, ‏2019-06-13 (באנגלית)
20. ↑  Madonna’s Madame X is an intriguing, often brilliant, occasionally awful record – review, The Independent, ‏2019-06-12 (באנגלית)
21. ↑  "Album Review: Madonna's 'Madame X' Pushes The Boundaries Of Pop"
22. ↑  "Madonna Takes A Weird, Wild Ride on 'Madame X'"
23. ↑  "Madonna's New Album 'Madame X' Is 'Wonderfully Weird': Review"
24. ↑  "We ranked every song on Madonna's new album Madame X"
25. ↑  "Critic's Notebook: Madonna's Cringe-Worthy 'Madame X'"
26. 1 2  "Madonna X-periments With 'The Madame X Tour"
27. ↑  "Madonna review, Madame X: An intriguing, often brilliant, occasionally awful album"
28. ↑  "Madonna Does It Her Way on the Scattered but Joyful Madame X"
29. ↑  "Madame X: Madonna Is An Artist Who's Always Had To Fight, And On Her New Album She Proves She's Not Done Yet"
30. ↑  "Madonna's 100 Greatest Songs (Critics' Picks)"
31. 1 2 3 4  "Madonna Releases New Video to Spotlight Issue of Gun Violence: 'I Can't Take It Anymore'"
32. 1 2 3 4  "Madonna Protests Gun Violence in Disturbing 'God Control' Video"
33. 1 2  "Madonna features shocking mass shooting scene in 'God Control' music video"
34. 1 2 3 4 5  "Decoding Madonna's Disturbing "God Control" Video"
35. 1 2  "Madonna's God Control Music Video Is A 'Wake Up Call' About US Gun Reform"
36. 1 2  "Madonna's Graphic New Video Has Sparked Backlash from a Pulse Nightclub Shooting Survivor"
37. 1 2  "Madonna's 9 Most Controversial Videos, From 'Papa Don't Preach' to 'God Control'"
38. ↑  "Madonna's 'God Control' Music Video Is Incredibly Violent (And Necessary)"
39. ↑  "Madonna calls on fans to demand gun control". Evening Express. June 26, 2019.
40. ↑  "Madonna's "God Control" Music Video Is a Disturbing Disco Bloodbath"
41. ↑  "Madonna tackles gun violence in shocking God Control music video"
42. ↑  "From "Motivation" To "Small Talk," The 55 Best Music Videos Of 2019"
43. ↑  "Madonna defends 'disturbing' gun massacre video"
44. ↑  "Parkland Survivor Emma González Calls Madonna's "God Control" Video "Fucked Up""
45. ↑  "Madonna Closes World Pride With Message About Gun Violence in America"
46. ↑  "Madonna Pays Heartfelt Tribute to the LGBTQ Community at Pride Island 2019"
47. 1 2  "Madonna's Madame X Tour goes on late at The Wiltern, but do her L.A. fans even care?"
48. ↑  "Madonna's 'Madame X' residency in New York: a colourful riot of rebellion, politics, and high camp theatrics"
49. ↑  "Madonna Is Still Taking Chances"
50. ↑  "Why Madonna's Madame X Tour Is the Gloriously Insane Mess of Your Dreams"
51. ↑  "Concert Review: Madonna's 'Madame X' Is a Political Spectacle and a Test of Fans' Indulgence"

| מדונה |
| --- |
| אלבומים • שירים (סינגלים • לא פורסמו) • קונצטרים • וידאו • סרטים • ספרים • מותגי אופנה • פרסים • הישגים • השפעה תרבותית |
| אלבומי אולפן | *Madonna* • *Like a Virgin* • *True Blue* • *Like a Prayer* • *Erotica* • *Bedtime Stories* • *Ray of Light* • *Music* • *American Life* • *Confessions on a Dance Floor* • *Hard Candy* • *MDNA* • *Rebel Heart* • *Madame X* |
| פסקולים | *Who's That Girl* •  *I'm Breathless* • *Evita* |
| אלבומי הופעה | *I'm Going to Tell You a Secret* • *The Confessions Tour* • *Sticky & Sweet Tour* • *MDNA World Tour* • *Rebel Heart Tour* • *Madame X: Music from the Theater Xperience* |
| אלבומי אוסף | *You Can Dance* • *The Immaculate Collection* • *Something to Remember* • *GHV2* • *Remixed & Revisited* • *Celebration* • *Finally Enough Love: 50 Number Ones* |
| מהדורות מוגבלות | *Like a Virgin & Other Big Hits!* • *The Complete Studio Albums (1983–2008)* |
| הוצאות וידאו | *Madonna* • *Madonna Live: The Virgin Tour* • *Ciao Italia: Live from Italy* • *The Immaculate Collection* • *Blond Ambition World Tour Live* • *Madonna: Truth or Dare* • *The Girlie Show: Live Down Under* • *The Video Collection 93:99* • *Drowned World Tour 2001* • *I'm Going to Tell You a Secret* • *The Confessions Tour* • *Celebration: The Video Collection* • *Sticky & Sweet Tour* • *MDNA World Tour* • *Rebel Heart Tour* |
| קונצרטים וסיבובי הופעות | The Virgin Tour • Who's That Girl World Tour • Blond Ambition World Tour • The Girlie Show • Drowned World Tour • Re-Invention World Tour • Confessions Tour • Sticky & Sweet Tour • The MDNA Tour (מחלוקות) • Rebel Heart Tour • Madonna: Tears of a Clown • Madame X Tour • The Celebration Tour |
| סרטים שביימה | "טינופת וחוכמה" • "וואליס ואדוארד" • "סיקרט-פרוג'קט-רבולושן" • "דרור קטן" |
| סרטים תיעודיים | "במיטה עם מדונה" • "אני הולכת לספר לכם סוד" • "אפריקה: אנושיות במבחן" • "מאדאם X" |
| טלוויזיה | הריאיון של מדונה ב"לייט שואו עם דייוויד לטרמן" • מופע המחצית של סופרבול XLVI |
| ספרים | "סקס" • "השושנים האנגליות" • "התפוחים של מר פיבודי" • "יקוב ושבעת הגנבים" • "הרפתקאותיו של עבדי" • "ימבה כסף" |
| חברות ומותגים | מאבריק • עמותת קרן אור • להעלות את מלאווי • הרד קנדי פיטנס • אמת או חובה מאת מדונה |
| עבודות על מדונה | גרסאות כיסוי • אלבומי מחווה (*Madonna* ‏• *Through the Wilderness* •‏ *Glee: The Music, The Power of Madonna*) • "פאנל של מומחים" • "Like a Surgeon" • "מדוזה: העז להיות ישר" • "מדונה: התמימות אבדה" • "If Madonna Calls" • "מדונה: ביוגרפיה אינטימית" • "מדונה" • "Do It with Madonna" ‏• "She's Madonna" • "מדונה: כמו אייקון" • "החיים עם אחותי מדונה" • "כוחה של מדונה" • "סטרייק א פוז" • "מדונהלנד" • "הולידייס" |
| השפעה ומורשת | לימודים (ביבליוגרפיה • מאמרים מלומדים) • עסקים • אמנויות עכשוויות • אכיניסקוס מדונה • פאנדום • אופנה • פמיניזם • כגיי אייקון • חקיינות • מדונה (כינוי) • מדונה וונאבי • תקשורת • פילנתרופיה • המחלוקת ברדיו 1 • דת • מיניות |
| ערכים קשורים | ברקפסט קלאב • כריסטופר צ'יקוני • לורדס ליאון • מדונה (שם) • שון פן • *Pre-Madonna* • גאי ריצ'י |

| מדונה – שירים |
| --- |
| *Madonna* | "Everybody" • "Burning Up" / "Physical Attraction" • "Holiday" • "Lucky Star" • "Borderline" |
| *Like a Virgin* | "Like a Virgin" • "Material Girl" • "Angel" • "Into the Groove" • "Dress You Up" |
| *True Blue* | "Live to Tell" • "Papa Don't Preach" • "True Blue" • "Open Your Heart" • "La Isla Bonita" |
| *Who's That Girl* | "Who's That Girl" • "Causing a Commotion" • "The Look of Love" |
| *Like a Prayer* | "Like a Prayer" (Music Video) • "Express Yourself" • "Cherish" • "Oh Father" • "Dear Jessie" • "Keep It Together" |
| *I'm Breathless* | "Vogue" • "Hanky Panky" • "Sooner or Later" |
| *The Immaculate Collection* | "Justify My Love" • "Rescue Me" • "Holiday" |
| *Erotica* | "Erotica" • "Deeper and Deeper" • "Bad Girl" • "Fever" • "Rain" • "Bye Bye Baby" |
| *Bedtime Stories* | "Secret" • "Take a Bow" • "Bedtime Story" • "Human Nature" |
| *Something to Remember* | "I Want You" • "This Used to Be My Playground" • "You'll See" • "One More Chance" • "Love Don't Live Here Anymore" |
| *Evita* | "You Must Love Me" • "Don't Cry for Me Argentina" • "Another Suitcase in Another Hall" |
| *Ray of Light* | "Frozen" (Music Video) • "Ray of Light" • "Drowned World/Substitute for Love" • "The Power of Good-Bye" / "Little Star" • "Nothing Really Matters" • "Sky Fits Heaven" |
| *Music* | "Music" • "Don't Tell Me" • "What It Feels Like for a Girl" • "Impressive Instant" |
| *American Life* | "American Life" • "Hollywood" • "Nothing Fails" • "Love Profusion" • "Nobody Knows Me" |
| *Confessions on a Dance Floor* | "Hung Up" • "Sorry" • "Get Together" • "Jump" • "Forbidden Love" |
| *Hard Candy* | "4 Minutes" • "Give It 2 Me" • "Miles Away" |
| *Celebration* | "Celebration" • "Revolver" |
| *MDNA* | "Give Me All Your Luvin'" • "Girl Gone Wild" • "Masterpiece" • "Turn Up the Radio" • "Gang Bang" • "Superstar" |
| *Rebel Heart* | "Living for Love" • "Devil Pray" • "Ghosttown" • "Unapologetic Bitch" • "Illuminati" • "Bitch I'm Madonna" • "Hold Tight" • "Joan of Arc" • "Iconic" • "Holy Water" |
| *Madame X* | "Medellín" • "I Rise" • "Crave" • "Future" • "Dark Ballet" • "God Control" • "I Don't Search I Find" |
| שירים אחרים | "Crazy for You" • "Gambler" • "Santa Baby" • "Spotlight" • "I'll Remember" • "Beautiful Stranger" • "American Pie" • "Time Stood Still" • "Die Another Day" • "Me Against the Music" • "Hey You" • "Champagne Rosé" • "Soltera" • "Levitating (The Blessed Madonna Remix)" • "Frozen" (Remixes) • "Break My Soul" (The Queens Remix) • "Back That Up to the Beat" • "Popular" • "Vulgar" |